
Sutarties priedas Nr. 3

SUSITARIMAS DĖL ASMENS DUOMENŲ TVARKYMO 

2026 m.  d.
Vilnius

Užsakovas – Nacionalinė švietimo agentūra, atstovaujama................, veikiančio pagal Nacionalinės švietimo agentūros nuostatus, patvirtintus Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-573 „Dėl Nacionalinės švietimo agentūros nuostatų patvirtinimo” (toliau – Duomenų valdytojas), iš vienos pusės
ir
Paslaugų teikėjas – juridinis asmuo, atstovaujamas .........................., veikiančio pagal .................... (toliau – Duomenų tvarkytojas) iš kitos pusės,

vadovaujantis Paslaugų viešojo pirkimo–pardavimo sutarties (toliau – Paslaugų sutartis) „Formuojamojo vertinimo medžiagos viešinimo paslaugos“ paslaugų pirkimo (toliau – Paslaugos) Bendrųjų sąlygų 14.2 punktu, sudarė šį Susitarimą dėl asmens duomenų tvarkymo, kuriuo nustatomos asmens duomenų tvarkymo sąlygos, susijusios su Paslaugų sutarties vykdymu. Šis susitarimas yra Paslaugų sutarties priedas Nr. 3.

Susitarime vartojamos sąvokos atitinka sąvokas, vartojamas 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir Lietuvos Respublikos asmens duomenų teisinės apsaugos įstatyme (toliau – ADTAĮ).

1.	SUSITARIMO DALYKAS

1.1 Duomenų tvarkytojas įsipareigoja tvarkyti asmens duomenis Duomenų valdytojo vardu, tik vykdydamas Paslaugų sutartį ir tik tiek, kiek būtina šio Susitarimo 2 skyriuje apibrėžtam asmens duomenų tvarkymo tikslui pasiekti.
1.2 Duomenų tvarkytojas neturi teisės tvarkyti asmens duomenų jokiais kitais tikslais, nei nustatyta šiame Susitarime ir Paslaugų sutartyje.

2.	ASMENS DUOMENŲ TVARKYMO APIMTIS

2.1 Asmens duomenų tvarkymo tikslas – Paslaugų sutartyje nustatytų „Formuojamojo vertinimo medžiagos viešinimo paslaugų“ teikimas, įskaitant audiovizualinio turinio kūrimą, viešinimo renginio organizavimą, komunikacijos veiklų įgyvendinimą ir su tuo susijusį asmens duomenų tvarkymą.
2.2 Duomenų tvarkymo teisinis pagrindas – Reglamento 6 straipsnio 1 dalies c punktas (teisinė prievolė), kadangi asmens duomenys tvarkomi įgyvendinant projektą „Mokytis padedančio pasiekimų ir pažangos vertinimo stiprinimas“ Nr. 10‑062‑P‑0001, vykdomą pagal 2024 m. liepos 31 d. Centrinės projektų valdymo agentūros ir Nacionalinės švietimo agentūros pasirašytą sutartį Nr. PPS‑240 ir finansuojamą Europos Sąjungos fondų lėšomis.
2.3 Duomenų subjektų kategorijos – fiziniai asmenys, kurių asmens duomenys gali būti tvarkomi vykdant Paslaugų sutartį, įskaitant vaizdo klipų dalyvius, pašnekovus ir kitus asmenis, kurių atvaizdas ir (ar) balsas naudojamas kuriant viešinimo turinį, Nacionalinės švietimo agentūros darbuotojus ir kitus švietimo sistemos atstovus, dalyvaujančius viešinimo veiklose, viešinimo renginio dalyvius, nuomonės formuotojus, dalyvaujančius projekto komunikacijos veiklose, kitus fizinius asmenis, kurių asmens duomenys yra tvarkomi tiek, kiek tai būtina Paslaugų sutartyje numatytoms viešinimo paslaugoms teikti.
2.4 Tvarkomų asmens duomenų kategorijos:
2.4.1  Vykdytojas gali tvarkyti šias asmens duomenų kategorijas: vardą, pavardę, darbovietę, pareigas, kontaktinius duomenis (el. pašto adresą, ryšio (telefono) numerį), atvaizdą (nuotraukose, vaizdo įrašuose), balso įrašus, informaciją apie dalyvavimą renginiuose, filmavimuose ar kitose viešinimo veiklose, kitus asmens duomenis, kuriuos Duomenų valdytojas pateikia ir kurių tvarkymas yra būtinas Sutartyje numatytoms paslaugoms vykdyti.
2.5 Duomenų tvarkytojui pavedama šiame Susitarime nurodytus asmens duomenis tvarkyti siekiant:
2.5.1 organizuoti ir vykdyti projekto viešinimo veiklas;
2.5.2 fotografuoti, filmuoti, kurti vaizdo, garso komunikacinį turinį, įrašyti balsą, montuoti ir parengti komunikacijos turinį, viešinti Duomenų valdytojo nurodytais kanalais.
2.5.3 
2.5.4 vykdyti projekto rezultatų sklaidą interneto svetainėse, socialiniuose tinkluose ir kitais komunikacijos kanalais;
2.5.5 užtikrinti viešinimo paslaugų teikimą pagal Sutarties reikalavimus;
2.5.6 dokumentuoti projekto veiklas bei rezultatus.
2.6 Duomenų tvarkytojui draudžiama atlikti kitus, šiame Susitarime aiškiai nenumatytus asmens duomenų tvarkymo veiksmus arba tvarkyti asmens duomenis kitais tikslais. Bet koks tvarkymo veiksmų ar apimties išplėtimas galimas tik gavus išankstinį Duomenų valdytojo rašytinį nurodymą (susitarimą).
2.7 Asmens duomenų tvarkymo trukmė – Paslaugų sutarties galiojimo laikotarpiu. Pasibaigus Paslaugų sutarties galiojimui, Duomenų tvarkytojas įvykdo Duomenų valdytojo pasirinkimą dėl asmens duomenų grąžinimo ir (ar) sunaikinimo per terminą, nustatytą Paslaugų sutartyje. Tvarka nustatyta šio Susitarimo 7 skyriuje.

3.	DUOMENŲ VALDYTOJO PAREIGOS

3.1 Duomenų valdytojas įsipareigoja:
3.1.1 nustatyti asmens duomenų tvarkymo tikslus ir pagrindines tvarkymo priemones;
3.1.2 užtikrinti, kad Duomenų tvarkytojui pavestas asmens duomenų tvarkymas turėtų teisėtą pagrindą pagal Reglamentą, kuris nurodytas šio Susitarimo 2.2 punkte.
3.1.3 teikti Duomenų tvarkytojui teisėtus ir dokumentuotus nurodymus dėl asmens duomenų tvarkymo.

4. DUOMENŲ TVARKYTOJO PAREIGOS

4.1 Duomenų tvarkytojas įsipareigoja:
4.1.1 tvarkyti asmens duomenis tik pagal Duomenų valdytojo nurodymus ir tik Europos Ekonominės Erdvės teritorijoje;
4.1.2 užtikrinti, kad asmens duomenis tvarkytų tik įgalioti asmenys, įsipareigoję laikytis konfidencialumo;
4.1.3 įgyvendinti tinkamas technines ir organizacines priemones, atsižvelgiant į tvarkomų asmens duomenų pobūdį, apimtį ir su tvarkymu susijusią riziką;
4.1.4 nepasitelkti subtvarkytojų be išankstinio rašytinio Duomenų valdytojo sutikimo. Duomenų valdytojo sutikimas laikomas suteiktu tik tiems subtvarkytojams, kurie yra aiškiai įvardyti Paslaugų sutartyje. Duomenų tvarkytojas negali pakeisti ar papildyti subtvarkytojų be išankstinio rašytinio Duomenų valdytojo sutikimo. Duomenų tvarkytojas užtikrina, kad subtvarkytojui būtų nustatytos ne mažesnės asmens duomenų apsaugos pareigos, ir atsako už subtvarkytojo veiksmus kaip už savo;
4.1.5 teikti Duomenų valdytojui informaciją ir pagalbą, siekiant atsakyti į duomenų subjektų prašymus. Gavęs paklausimą tiesiogiai, perduoti jį Duomenų valdytojui per 2 darbo dienas;
4.1.6 laikytis šiame Susitarime nustatytos asmens duomenų saugumo pažeidimų pranešimo tvarkos.

5. ASMENS DUOMENŲ SAUGUMO PAŽEIDIMAI

5.1 Duomenų tvarkytojas, sužinojęs apie asmens duomenų saugumo pažeidimą, nedelsdamas, bet ne vėliau kaip per 24 valandas, informuoja Duomenų valdytoją ir pateikia informaciją, reikalingą Reglamento 33 straipsnio reikalavimams įgyvendinti.

6. TEISĖ ATLIKTI PATIKRINIMĄ

6.1 Duomenų tvarkytojas Duomenų valdytojo prašymu rašytine forma teikia informaciją ir dokumentus, kurie pagrįstai Duomenų valdytojui leidžia įsitikinti, kad asmens duomenys tvarkomi laikantis šio Susitarimo ir Reglamento reikalavimų. 
6.2 Duomenų valdytojo teisė gauti informaciją įgyvendinama proporcingai tvarkomų asmens duomenų pobūdžiui, apimčiai ir su tvarkymu susijusiai rizikai. 

7. ASMENS DUOMENŲ GRĄŽINIMAS IR SUNAIKINIMAS

7.1 Pasibaigus Paslaugų sutarties galiojimui arba Duomenų valdytojo nurodymu, Duomenų tvarkytojas perduoda Duomenų valdytojui visus surinktus asmenų sutikimus, filmavimo ir fotografavimo metu sukurtą medžiagą bei kitus dokumentus, susijusius su asmens duomenų tvarkymu:
7.1.1 kai asmens duomenys tvarkomi popierinėse laikmenose, Duomenų tvarkytojas perduoda Duomenų valdytojui visus vykdant Paslaugų sutartį sukurtus ar surinktus dokumentus, kuriuose yra asmens duomenų (pvz., sutikimus dėl atvaizdo ir (ar) asmens duomenų tvarkymo, renginių dalyvių sąrašus, registracijos formas ar kitus dokumentus), ir nepasilieka jų kopijų, išskyrus atvejus, kai jų saugojimas būtinas pagal Europos Sąjungos ar Lietuvos Respublikos teisės aktų reikalavimus.
7.1.2 kai asmens duomenys tvarkomi elektroniniu būdu, Duomenų tvarkytojas perduoda Duomenų valdytojui visus vykdant Paslaugų sutartį sukurtus ar surinktus asmens duomenis, dokumentus, garso ir vaizdo įrašus, nuotraukas, ataskaitas bei kitą informaciją Paslaugų sutartyje ir (ar) Techninėje specifikacijoje nustatytu būdu. Po perdavimo Duomenų tvarkytojas ištrina (sunaikina) asmens duomenis ir jų kopijas iš savo informacinių sistemų, kompiuterių, mobiliųjų įrenginių, duomenų laikmenų, elektroninio pašto dėžučių, debesijos saugyklų ir kitų Paslaugų teikimui naudotų priemonių, išskyrus atvejus, kai jų saugojimas būtinas pagal Europos Sąjungos ar Lietuvos Respublikos teisės aktų reikalavimus.
7.1.3 Duomenų valdytojo prašymu Duomenų tvarkytojas pateikia rašytinį patvirtinimą apie asmens duomenų perdavimą ir (ar) sunaikinimą.

8. ATSAKOMYBĖ

8.1 Duomenų tvarkytojas atsako už žalą, patirtą Duomenų valdytojui dėl šio Susitarimo ar Reglamento pažeidimų, padarytų Duomenų tvarkytojo ar jo pasitelktų duomenų tvarkytojų kaltės.
8.2 Tuo atveju, jeigu dėl Duomenų tvarkytojo ar jo pasitelktų duomenų tvarkytojų kaltės Duomenų valdytojui būtų paskirta administracinė bauda ar taikytos kitos priežiūros institucijos sankcijos, Duomenų tvarkytojas įsipareigoja atlyginti Duomenų valdytojui dėl to patirtą žalą teisės aktų nustatyta tvarka.

9. BAIGIAMOSIOS NUOSTATOS

9.1 Šis Susitarimas įsigalioja nuo jo pasirašymo dienos ir galioja Paslaugų sutarties galiojimo laikotarpiu.
9.2 Pasibaigus ar nutraukus Paslaugų sutartį, šis Susitarimas laikomas pasibaigusiu be atskiro Šalių susitarimo.
9.3 Šis Susitarimas gali būti keičiamas abipusiu raštišku Šalių susitarimu.
9.4 Pasibaigus šiam Susitarimui, Duomenų tvarkytojas privalo įvykdyti šiame Susitarime nustatytas pareigas dėl asmens duomenų grąžinimo ar sunaikinimo, konfidencialumo ir atsakomybės, kiek tai taikytina pagal jų pobūdį.

10.	ŠALIŲ REKVIZITAI IR PARAŠAI

